[{"text_idx": "#000001", "text": "2019 oli ta\u0308is fantastilisi videoma\u0308nge, kuid kahjuks jo\u0303udsin ma neid u\u0308snagi va\u0308he la\u0308bida. Sellele vaatamata oli minu jaoks tegemist vinge 365 pa\u0308evaga, kuna mitte ainult ei kogenud ma uusi teoseid, vaid ka vanemaid u\u0308llitisi, mis on nu\u0308u\u0308d mu lemmikute seas (killer7, Danganronpa: Trigger Happy Havoc) ja isegi ku\u0308lastasin oma lemmikseeria keskset tegevuspaika."}, {"text_idx": "#000004", "text": "Supermassive Games lo\u0303i midagi to\u0303eliselt erilist Until Dawni na\u0308ol ning The Dark Pictures Anthology on sellele loogiline ja\u0308rg. Man of Medan ei olnud vo\u0303ib-olla oma sisult nii originaalne ja kaasahaarav kui stuudio o\u0303udusdebu\u0308u\u0308t, aga tegemist oli paljuto\u0303otava avapauguga videoma\u0308ngude esimeses o\u0303udusantoloogiaseerias."}, {"text_idx": "#000005", "text": "Zero Escape seeria looja Kotaro Uchikoshi uusim teos jo\u0303udis meieni septembris ning pean ha\u0308biga tunnistama, et alustasin selle ma\u0308ngimist alles ka\u0308esoleval kuul. Lisaks pean to\u0303dema, et pole u\u0308llitises piisavalt kaugel, et julgeks seda antud edetabelis ko\u0303rgemale panna, kuid fantastiline kasutajaliides, visuaalstiil ja kaasahaarav narratiiv vihjavad tugevalt , et AI: The Somnium Files vo\u0303ib olla Uchikoshi seni vo\u0303imsaim teos. Eks ma kinnitan vo\u0303i lu\u0308kkan tolle va\u0308ite u\u0308mber tulevases arvustuses!"}, {"text_idx": "#000007", "text": "Devil May Cry on tagasi \u2013 mida enamat on vaja o\u0308elda? Kuigi mitmed elemendid nagu ma\u0308ngukeskkondade ja vaenlaste visuaaldisain, suurem osa heliribast ja teose narratiiv ja\u0308tsid mind natuke ku\u0308lmaks, ei saa vastu vaielda, et tegemist on ko\u0303ige parema ma\u0308ngitavusega seerias... vo\u0303ib-olla u\u0308ldsegi hack and slash alamz\u030canris. Vo\u0303imalus na\u0308ha nii vanu tuttavaid tegelasi kui ka Hideaki Itsunot DMC seeriaga nii suure entusiasmiga tegelemas \u2013 see to\u0303i suure naeratuse na\u0308ole, mida isegi va\u0308ike pettumustunne a\u0308ra ei kaota."}, {"text_idx": "#000008", "text": "Resident Evili uusversioon on siiani u\u0308ks parimaid teoseid, mida kunagi ma\u0308nginud olen. RE2-l oli seega ko\u0303rge latt, mida u\u0308letada, ning vo\u0303in ro\u0303o\u0303muga o\u0308elda, et sellest saadi va\u0308ikeste komistamistega u\u0308le. On to\u0303esti kahju, et kahe peategelase kampaaniad ei ristu ja seostu nii ha\u0308sti nagu originaalis ning see va\u0308hendab uusversiooni perfektsust, kuid pigem ko\u0303neleb see teose teistest tugevustest. Ma\u0308ngu fantastiline graafika; zombid, kes olid pa\u0308riselt o\u0303udsed; ja Mr. X, kelle trampivaid samme kuulen ma siiani \u2013 just need asjad iseloomustavad 2019. aasta parimat elluja\u0308a\u0308miso\u0303udukat."}, {"text_idx": "#000009", "text": "Oi, Lauril on ja\u0308rjekordne Ryu ga Gotoku stuudio u\u0308llitis enda aasta ma\u0308nguks valitud. Milline u\u0308llatus! Kui aga ta\u0308iesti aus olla, siis minu jaoks oli see ku\u0308ll u\u0308llatus. Kui vaadata tagasi minu oodatuimate ma\u0308ngude nimistusse, siis Judgment paiknes pigem selle keskel. Ootasin u\u0308ht mo\u0303nusat spin-offi, mis suudaks ta\u0308ita tu\u0308hja ruumi kuniks Yakuza: Like a Dragon la\u0308a\u0308nde jo\u0303uab. Mida ma aga ei oodanud, oli fakt, et Judgment suutis olla parim peatu\u0308kk seerias pa\u0308rast Yakuza 0-i ning on uutele ma\u0308ngijatele sama ligipa\u0308a\u0308setav."}, {"text_idx": "#000010", "text": "Ma\u0308ng demonstreeris fantastiliselt ko\u0303ike, mida arendajad on viimaste aastatega o\u0303ppinud ja pakub isegi kvaliteetset ingliskeelset dublaaz\u030ci. Minu lemmikelement on kindlasti see, kuidas ko\u0303ik ma\u0308ngija teod, olgu need po\u0303hiloos vo\u0303i ko\u0303rvaltegevused, kuidagiviisi lo\u0303ppma\u0308ngus rolli ma\u0308ngivad. Taolist disaini, kus ro\u0303hutakse, et ma\u0308ngija ei ole enda aega raisanud avatud maailmas ringi ekseldes, na\u0308en ma liiga harva ning mul on sellest siiralt kahju. O\u0303nneks on aga Judgment olemas \u2013 minu 2019. aasta ma\u0308ng!"}, {"text_idx": "#000012", "text": "Hiljuti kuulutas u\u0308ks terapeut, et arvutima\u0308nge ma\u0308ngivate meestega pole mo\u0303tet suhtesse astuda, kui nad just oma hobiga miljoneid ei teeni. Kas to\u0303esti on ta\u0308iskasvanueas ma\u0308ngude ma\u0308ngimine tabu? Vo\u0303i peitub avalduse taga isiklik kogemus so\u0303ltuvusliku ka\u0308itumisega, mida nu\u0308u\u0308d ka ko\u0303igile teistele laiendatakse? Saatejuhid u\u0308ritavad selle sasipuntra ..."}, {"text_idx": "#000016", "text": "Leho ma\u0308ngis... u\u0308heosalisi Euroopa sidescroller\u2019eid"}, {"text_idx": "#000019", "text": "Sten ja Allan on mo\u0303lemad ma\u0308nginud 2023. aasta esimest suuremat ma\u0308ngu ning leiavad, et tegemist ..."}]